62020CO0676_INF
A Bíróság (kilencedik tanács) 2023. március 31‑i végzése – ASADE
(C‑676/20. sz. ügy) (
1
)
„Előzetes döntéshozatal – A Bíróság eljárási szabályzata 53. cikkének (2) bekezdése és 99. cikke – Kizárólag belső jellegű helyzet – Közbeszerzési szerződések odaítélése – 2014/24/EU irányelv – 74–77. cikk – Egészségügyi és szociális szolgáltatások nyújtása – Nonprofit magánjogi szervezetekkel kötött, összehangolt fellépésre irányuló megállapodások igénybevétele – Belső piaci szolgáltatások – 2006/123/EK irányelv – Hatály – A 2. cikk (2) bekezdésének f) és j) pontja”
1.
Előzetes döntéshozatalra előterjesztett kérdések – Elfogadhatóság – Annak szükségessége, hogy kellő részletességgel ismertessék a Bírósággal a ténybeli és szabályozási hátteret – A kötelezettség terjedelme az alapvető szabadságok területén – Egyetlen tagállamon belülre korlátozódó jogvitában felmerült kérdés – A kért értelmezést a jogvita megoldásához szükségessé tevő kapcsolóelem megjelölésének hiánya – Nyilvánvaló elfogadhatatlanság
(EUMSZ 267. cikk; a Bíróság eljárási szabályzata, 94. cikk)
(lásd: 36. pont)
2.
Jogszabályok közelítése – Az építési beruházásra, az árubeszerzésre és a szolgáltatásnyújtásra irányuló közbeszerzési szerződések odaítélési eljárásai – 2014/24 irányelv – Szerződések odaítélése – Az ajánlattevőkkel szembeni egyenlő bánásmód elve és az átláthatóság elve – Terjedelem – Egészségügyi és szociális szolgáltatások nyújtása – A gazdasági szereplők bizonyos kategóriái számára fenntartott közbeszerzési szerződések – A szerződés három évet meghaladó maximális időtartama – Nonprofit magánjogi szervezetekkel kötött, összehangolt fellépésre irányuló megállapodások igénybevétele – A szolgáltató által viselt költségek megtérítése – Megengedhetőség – Feltételek
(2014/24 európai parlamenti és tanácsi irányelv, 75–77. cikk, és XIV. melléklet)
(lásd: 43–56., 59. pont és a rendelkező rész)
3.
Előzetes döntéshozatalra előterjesztett kérdések – Elfogadhatóság – Előzetes döntéshozatal szükségessége és az előterjesztett kérdések relevanciája – A nemzeti bíróság általi értékelés – A feltett kérdések relevanciájának vélelme
(EUMSZ 267. cikk)
(lásd: 61. pont)
4.
Letelepedés szabadsága – Szolgáltatásnyújtás szabadsága – Belső piaci szolgáltatások – 2006/123 irányelv – Hatály – Terjedelem – A hatály alá nem tartozó egészségügyi szolgáltatások és szociális szolgáltatások – Fogalmak – A szerződésben szereplő egészségügyi szolgáltatások és ellátások, valamint bizonyos egészségügyi együttműködési és támogatási szolgáltatások, mint amilyen a betegek egészségügyi központba történő szállítása vagy kísérése – Bennfoglaltság – Következmények – Az irányelv hatálya alóli kizártság
(2006/123 európai parlamenti és tanácsi irányelv, 2. cikk, (2) bekezdés, f) és j) pont)
(lásd: 62., 63., 65–70. pont)
5.
Előzetes döntéshozatalra előterjesztett kérdések – A Bíróság hatásköre – Korlátok – Nyilvánvalóan nem releváns kérdés – Az alapügy tárgyával össze nem függő kérdés – Nyilvánvaló elfogadhatatlanság
(EUMSZ 267. cikk; a Bíróság eljárási szabályzata, 53. cikk, (2) bekezdés)
(lásd: 64., 71–73. pont)
Rendelkező rész
A közbeszerzésről és a 2004/18/EK irányelv hatályon kívül helyezéséről szóló, 2014. február 26 i 2014/24/EU európai parlamenti és tanácsi irányelv 76. és 77. cikkét
a következőképpen kell értelmezni:
azokkal nem ellentétes az olyan nemzeti szabályozás, amely a nonprofit szervezetek számára tartja fenn azt a lehetőséget, hogy a nyilvánosság, a verseny és az átláthatóság elvének tiszteletben tartása mellett olyan megállapodásokat kössenek, amelyek értelmében e szervezetek általános érdekű szociális vagy egészségügyi szolgáltatásokat nyújtanak költségeik megtérítése fejében e szolgáltatások becsült értékétől függetlenül, amennyiben e megállapodások igénybevételének célja a szolidaritással kapcsolatos célkitűzések megvalósítása anélkül, hogy szükséges lenne az említett szolgáltatások nyújtásának megfelelőségét vagy költségvetési hatékonyságát javítani a közbeszerzési szerződések odaítélési eljárásaira általánosan alkalmazott szabályozáshoz viszonyítva, amennyiben
–
egyfelől, az a szabályozási és megállapodási keret, amelyben az említett szervezetek tevékenyégét végzik, ténylegesen hozzájárul a szociális célhoz, valamint a szolidaritás és a költségvetési hatékonyság célkitűzésének megvalósításához, amelyeken e szabályozás alapul, illetve
–
másfelől, tiszteletben tartják az átláthatóság elvét, amint azt ezen irányelv 75. cikke előírja.
(
1
)	HL C 138., 2021.4.19.